ເກີດແຜ່ນດິນໄຫວ ຂະໜາດແຮງ ທີ່ປະເທດຍີ່ປຸ່ນ
ແຜ່ນດິນໄຫວ ຂະໜາດແຮງ 6.2 ສັ່ນສະເທືອນ ພາກຕາເວັນອອກສຽງເໜືອ ຂອງຍີ່ປຸ່ນ
ໄດ້ເກີດແຜ່ນດິນໄຫວຂະໜາດແຮງ ຢູ່ນອກແຄມຝັ່ງທະເລກໍ້າຕາເວັນອອກສຽງເໜືອຂອງປະ ເທດຍີ່ປຸ່ນໃນຕອນແລງວັນພະຫັດມື້ນີ້ ແຕ່ບໍ່ມີການອອກຄຳເຕືອນກ່ຽວກັບຟອງຍັກສຸນາມິ ອົງການສຳຫຼວດທໍລະນີວິທະຍາຂອງສະຫະລັດກ່າວວ່າ ໄດ້ເກີດແຜ່ນດິນໄຫວຂະໜາດແຮງ 6 2 ໃກ້ໆແຄມຝັ່ງທະເລ ຂອງເກາະ Honshu ປະມານ 155 ຫຼັກກິໂລແມັດຫ່າງຈາກກຸງ ໂຕກຽວໄປທາງທິດຕາເວັນອອກແລະຢູ່ເລິກລົງໄປ 10 ຫຼັກກິໂລແມັດ ກົມອຸຕຸນິຍົມຂອງຍີ່ປຸ່ນກ່າວວ່າ ບໍ່ໄດ້ມີຄວາມສ່ຽງທີ່ຈະເກີດຟອງຍັກສຸນາມິແຕ່ຢ່າງໃດ ເວລານີ້ຍັງບໍ່ທັນມີລາຍງານຂ່າວກ່ຽວກັບຄວາມເສຍຫາຍຫຼືການບາດເຈັບລົ້ມຕາຍເທື່ອ ໄດ້ເກີດແຜ່ນດິນໄຫວຂະໜາດແຮງ ແລະຟອງຍັກສຸນາມິ ໃນເດືອນມີນາຜ່ານມາ ຢູ່ໃນເຂດ ພາກຕາເວັນອອກສຽງເໜືອຂອງຍີ່ປຸ່ນ ເຮັດໃຫ້ມີຜູ້ເສຍຊີວິດແລະຫາຍສາບສູນເກືອບ 20 ພັນຄົນ ແລະໄດ້ກໍ່ໃຫ້ເກີດເຕົາແຍກນິວເຄລຍລະລາຍທີ່ໂຮງໄຟຟ້ານິວເຄລຍ Fukushima Daiichi ໂຄສົກຄົນນຶ່ງ ຂອງບໍລິສັດໄຟຟ້າໂຕກຽວ ຊຶ່ງເປັນຜູ້ບໍລິຫານງານໂຮງໄຟຟ້ານິວເຄລຍ Fu- kushima ນັ້ນກ່າວວ່າ ໂຮງໄຟຟ້າດັ່ງກ່າວບໍ່ໄດ້ຮັບຄວາມເສຍຫາຍໃດໆຈາກແຜ່ນດິນໄຫວ ໃນວັນພະຫັດມື້ນີ້